# Pracovné pokyny pre miešanie

- Zabráňte rozstrekovaniu miešaného materiálu. Následkom toho by ste sa mohli pošmyknúť a stratiť kontrolu nad ručným elektrickým náradím.

- Vyhýbajte sa trvalému prevádzkovaniu elektrického náradia so zníženými otáčkami. V opačnom prípade by sa mohol prehriať motor elektrického náradia.

- Elektrické náradie skladujte na bezpečnom mieste. Zabezpečte, aby nemohlo dôjsť k jeho prevráteniu. Inak sa môže elektrické náradie poškodiť.

## Výber miešacieho nástroja

Výber miešacieho nástroja závisí od miešaného materiálu.

Pre miešaný materiál s nízkou viskozitou, ako je napríklad disperzná farba, laky, lepidlá, zalievacia hmota, cementové zmesi, používajte miešací nástroj so špirálou smerom doľava. V miešacom nástroji so špirálou smerom doľava sa materiál prepravuje zhora nadol. Miešací nástroj je tlačený smerom nahor. Miešaný materiál s nízkou viskozitou sa mieša bez toho, aby dochádzalo k prílišnému rozstrekovaniu.

Pre miešaný materiál s veľkou viskozitou, ako je napríklad vrchná omietka, betón, cement, poter, tmeliaca hmota, epoxidová živica, používajte miešací nástroj so špirálou smerom doprava. V miešacom nástroji so špirálou smerom doprava sa materiál prepravuje zdola nahor. Miešací nástroj sa zanorí do miešanej hmoty. Miešaný materiál s veľkou viskozitou sa optimálne premieša.

Pri práci pohybujte elektrickým náradím hore a dole. Po použití miešací nástroj vyčistite.