# Υποδείξεις ασφαλείας για αναδευτήρες

- Κρατάτε το εργαλείο με τα δύο χέρια στις προβλεπόμενες λαβές. Η απώλεια του ελέγχου μπορεί να προκαλέσει τραυματισμό.

- Εξασφαλίστε επαρκή εξαερισμό, όταν αναμιγνύετε εύφλεκτα υλικά, για να αποφύγετε μια επικίνδυνη ατμόσφαιρα. Οι δημιουργούμενοι ατμοί μπορεί να εισπνευστούν ή να αναφλεγούν από τους σπινθήρες που παράγει το ηλεκτρικό εργαλείο.

- Μην αναμειγνύετε τρόφιμα.Τα ηλεκτρικά εργαλεία και τα εξαρτήματά τους δεν είναι σχεδιασμένα για την επεξεργασία τροφίμων.

- Βεβαιωθείτε, ότι το δοχείο ανάμειξης είναι τοποθετημένο σε σταθερή και ασφαλή θέση. Ένα δοχείο που δεν είναι σωστά ασφαλισμένο, μπορεί να κινηθεί απροσδόκητα.

- Ακολουθήστε τις οδηγίες και τις προειδοποιήσεις για το αναμειγνυόμενο υλικό. Το υλικό που πρόκειται να αναμειχθεί μπορεί να είναι επιβλαβές.

- Μην απλώνετε μέσα στο δοχείο ανάμειξης τα χέρια σας ή μην εισάγετε άλλα αντικείμενα μέσα σε αυτό κατά την ανάμειξη.Η επαφή με το καλάθι του αναδευτήρα μπορεί να οδηγήσει σε σοβαρό τραυματισμό.

- Ξεκινάτε και σταματάτε το εργαλείο μόνο στο δοχείο ανάμειξης. Το καλάθι του αναδευτήρα μπορεί να γείρει ή να περιστραφεί με ανεξέλεγκτο τρόπο.

- Μην επεξεργάζεστε επικίνδυνα προς έκρηξη υλικά (π.χ. εύφλεκτους διαλύτες). Τα ηλεκτρικά εργαλεία δημιουργούν σπινθηρισμό, ο οποίος μπορεί να αναφλέξει τις παραγόμενες αναθυμιάσεις.

- Τηρείτε τις οδηγίες και τις προειδοποιητικές υποδείξεις στο δελτίο δεδομένων ασφαλείας (SDB) του προς ανάδευση υλικού. Το προς ανάδευση υλικό μπορεί να είναι βλαβερό στην υγεία.

- Μη χρησιμοποιήσετε το ηλεκτρικό εργαλείο σε μια βάση. Το ηλεκτρικό εργαλείο δεν είναι εγκεκριμένο για σταθερή λειτουργία.

- Σε περίπτωση βλάβης ή/και αντικανονικής χρήσης της μπαταρίας μπορεί να εξέλθουν αναθυμιάσεις από την μπαταρία. Η μπαταρία μπορεί να αναφλεγεί ή να εκραγεί.Αφήστε να μπει φρέσκος αέρας και επισκεφτείτε έναν γιατρό σε περίπτωση που έχετε ενοχλήσεις. Οι ανα‌θυμιάσεις μπορεί να ερεθίσουν τις αναπνευ‌στικές οδούς.

- Μην τροποποιήσετε και μην ανοίξετε την μπαταρία. Υπάρχει κίνδυ‌νος βραχυκυκλώματος.

- Από αιχμηρά αντικείμενα, όπως π.χ. καρφιά ή κατσαβίδια ή από εξωτερική άσκηση δύναμης μπορεί να υποστεί ζημιά η μπαταρία. Μπορεί να προκληθεί ένα εσωτερικό βραχυκύκλωμα με αποτέλεσμα την ανάφλεξη, την εμφάνιση καπνού, την έκρηξη ή την υπερθέρμανση της μπαταρίας.

- Χρησιμοποιείτε την μπαταρία μόνο σε προϊόντα του κατασκευαστή. Μόνο έτσι προστατεύεται η μπαταρία από μια επικίνδυνη υπερφόρτιση.

| Προστατεύετε την μπαταρία από υπερβολικές θερμοκρασίες, π. χ. ακόμη και από συνεχή ηλιακή ακτινοβολία, φωτιά, ρύπανση, νερό και υγρασία. Υπάρχει κίνδυνος έκρηξης και βραχυκυκλώματος.