# Ibrugtagning

Støv f.eks. mineralsk støv kan være sundhedsskadeligt. Berøring eller indånding af støv kan føre til allergiske reaktioner og/eller åndedrætssygdomme hos brugeren eller personer, der opholder sig i nærheden af arbejdspladsen.
Asbestholdigt materiale må kun bearbejdes af fagfolk.

- Sørg for god udluftning af arbejdspladsen.
- Det anbefales at bære åndeværn med filterklasse P2.

Overhold forskrifterne, der gælder i dit land vedr. de materialer, der skal bearbejdes.

##

For at tænde el-værktøjet skal du først skubbe kontaktspærren (5) opad med din finger og derefter trykke på tænd/sluk-knappen (6) og holde den inde.

El‑værktøjet slukkes ved at slippe tænd/sluk-knappen (6) igen.

##

### Indstilling af omdrejningstal med tænd/sluk-knap

Du kan regulere omdrejningstallet på det tændte el-værktøj trinløst, afhængigt af hvor langt du trykker tænd/sluk-knappen (6) ind.

Et let tryk på tænd/sluk-knappen (6) medfører et lavt omdrejningstal. Med tiltagende tryk øges omdrejningstallet.

### Indstilling af omdrejningstal med indstillingshjul til forvalg af omdrejningstal

Det ønskede omdrejningstal kan også forvælges med indstillingshjulet (4) (også under drift).

Det nødvendige omdrejningstal afhænger af det materiale, der skal røres, og arbejdsbetingelserne.

##

Den bløde elektroniske start øger langsomt omdrejningstallet, når du trykker på tænd/sluk-knappen (6). Dermed undgår du, at det materiale, der skal røres, sprøjter.

##

El-værktøjets elektronik holder rørekurvens hastighed konstant over et bredt belastningsområde inden for det indstillede område. Dette sikrer en ensartet arbejdsydelse.

##

Hurtigfrakoblingen (KickBack Control) giver en bedre kontrol over el-værktøjet og forøger derved brugerbeskyttelsen i forhold til el-værktøj uden KickBack Control. Ved pludselig og uforudselig rotation af el-værktøjet omkring drejeaksen slås el-værktøjet fra.

Hurtigfrakobling vises ved, at en rød lysdiode til visning af KickBack Control (1) på el-værktøjet blinker.

For at tage maskinen i brug igen skal du slippe tænd/sluk-kontakten og aktivere den igen.

- Hvis funktionen KickBack Control er defekt, kan el-værktøjet ikke mere tændes. Sørg for, at el-værktøjet kun repareres af kvalificerede fagfolk, og at der kun benyttes originale reservedele.