# Іске қосу

Минералды шаң сияқты шаң денсаулық үшін зиянды болуы мүмкін. Шаңның тиюі немесе жұтылуы пайдаланушыда немесе жанындағы адамдарда аллергиялық реакцияларды және/немесе тыныс жолдарының ауруларын тудыруы мүмкін.
Асбест қамтитын материалды тек қана техник мамандар өңдеуі керек.

- Жұмыс орнының жақсы желдетілгеніне көз жеткізіңіз.
- P2 сүзгі класындағы респираторды пайдалануға кеңес беріледі.

Өңделетін материалдар үшін еліңізде қолданылатын нұсқамаларды орындаңыз.

##

Электр құралын қолданысқа енгізу үшін алдымен іске қосылудан қорғайтын құлыпты (5) бір саусақпен жоғары жылжытыңыз, содан кейін ажыратқышты (6) басып тұрыңыз.

Электр құралын өшіру үшін ажыратқышты (6) жіберіңіз.

##

### Айналу жиілігін ажыратқыш көмегімен реттеу

Ажыратқышты (6) басу күшін өзгерте отырып, қосылған электр құралының айналу жиілігін біртіндеп реттеуге болады.

Ажыратқышты (6) жай басқанда, электр құралы төменірек айналу жиілігімен жұмыс істейді. Басу күші күшейгенде, айналу жиілігі артады.

### Айналу жиілігін реттегіш дөңгелектің көмегімен реттеу

Қалаған айналу жиілігін айналмалы реттегіштің (4) көмегімен де алдын ала таңдауға болады (сондай-ақ жұмыс барысында).

Қажетті айналу жиілігі араластырылатын өнімге және жұмыс жағдайларына байланысты.

##

Электрондық бірқалыпты іске қосу функциясы айналу жиілігін ажыратқышты (6) басқан кезде баяу арттырады. Осылайша араластырылатын өнімнің шашырауына жол берілмейді.

##

Электр құралының электроникасы жүктемелердің кең ауқымында араластырғыш қондырманың айналу жиілігін белгіленген диапазонда тұрақты сақтап тұрады. Бұл тұрақты жұмыс өнімділігін қамтамасыз етеді.

##

Жылдам өшіру (KickBack Control) электр құралын жақсырақ бақылауға көмектеседі және осылайша KickBack Control құралы жоқ электр құралдарымен салыстырғанда пайдаланушы қорғанысын да күшейтеді. Электр құралы айналу осі бойынша кездейсоқ және кенет айналса, электр құралы өшіп қалады.

Жылдам өшіру электр құралындағы KickBack Control жарық диодының (1) қызыл түспен жыпылықтауы арқылы көрсетіледі.

Қайта іске қосу үшін ажыратқышты жіберіп, қайта басыңыз.

- Егер KickBack Control функциясы ақаулы болса, электр құралы бұдан былай қосылмайды. Электр құралыңызды тек қана білікті маманға және түпнұсқа қосалқы бөлшектермен бірге жөндетіңіз.