# Bezpečnostné pokyny pre miešadlá

- Držte náradie oboma rukami za príslušné rukoväti. Strata kontroly môže spôsobiť zranenie.

- Pri miešaní horľavých materiálov zabezpečte dostatočné vetranie, aby sa nezhromažďovali nebezpečné výpary. Tvoriace sa výpary sa môžu vdychovať alebo zapáliť iskrami, ktoré vznikajú v elektrickom náradí.

- Nepoužívajte na miešanie potravín.Elektrické náradie a jeho príslušenstvo nie je určené na spracovanie potravín.

- Dbajte, aby bola miešacia nádoba umiestnená pevne a bezpečne. Nádoba, ktorá nie je riadne zabezpečená, sa môže nečakane pohnúť.

- Postupujte podľa pokynov a výstrah vzťahujúcich sa na miešané materiály.Miešané materiály môžu byť škodlivé.

- Počas miešania sa nedotýkajte miešacej metly rukami ani do nej nedávajte žiadne predmety.Kontakt s miešacou metlou môže viesť k závažnému zraneniu.

- Náradie spúšťajte a vypínajte výhradne v miešacej nádobe. Miešacia metla sa môže ohnúť alebo otáčať nekontrolovaným spôsobom.

- Neopracovávajte žiadne látky, pri ktorých hrozí explózia (napr. ľahko zápalné rozpúšťadlá). Elektrické náradie produkuje iskry, ktoré by mohli vznikajúce výpary zapáliť.

- Dodržiavajte pokyny a výstražné upozornenia uvedené v karte bezpečnostných údajov (SDS) o miešanom materiáli. Miešaný materiál môže byť zdraviu škodlivý.

- Elektrické náradie nepoužívajte v stojane. Elektrické náradie nie je vhodné na stacionárnu prevádzku.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Akumulátor neupravujte ani ho neotvárajte. Hrozí nebezpečenstvo skratu.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Akumulátor používajte iba vo výrobkoch výrobcu. Len tak bude akumulátor chránený pred nebezpečným preťažením.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.