# Sekoitustöitä koskevat käyttöohjeet

- Vältä materiaaliroiskeita. Muuten voit liukastua ja menettää sähkötyökalun hallinnan.

- Vältä sähkötyökalun jatkuvaa käyttöä pienellä kierrosluvulla. Muuten sähkötyökalun moottori voi ylikuumentua.

- Säilytä sähkötyökalua turvallisessa paikassa. Varmista, ettei se voi päästä kaatumaan. Muuten sähkötyökalu voi vaurioitua.

## Vispilän valinta

Sopivan vispilän valinta riippuu sekoitettavasta aineesta.

Käytä pienen viskositeetin aineiden (esim. dispersiomaali, lakka, liima, valumassa ja sementtislammi) sekoittamiseen vasenkierteistä vispilää. Vasenkierteinen vispilä siirtää materiaalia ylhäältä alaspäin. Vispilä pyrkii nousemaan ylöspäin. Pienen viskositeetin aine saadaan sekoitettua vähäroiskeisesti.

Käytä suuren viskositeetin aineiden (esim. valmislaasti, betoni, sementti, lattiamassa, tasoitemassa tai epoksihartsi) sekoittamiseen oikeakierteistä vispilää. Oikeakierteinen vispilä siirtää materiaalia alhaalta ylöspäin. Vispilä työntyy materiaalin sisään. Suuren viskositeetin materiaali saadaan sekoitettua perusteellisesti.

Liikuta sekoittamisen aikana sähkötyökalua ylös ja alas. Puhdista vispilä käytön jälkeen.