# Uvedenie do prevádzky

Niektoré druhy prachu, napr. minerálny prach, môžu byť zdraviu škodlivé. Kontakt s takýmto prachom alebo jeho vdychovanie môže vyvolávať alergické reakcie a/alebo ochorenia dýchacích ciest používateľa alebo osôb, ktoré sa nachádzajú v blízkosti.
Materiál, ktorý obsahuje azbest, smú spracovávať len odborníci.

- Postarajte sa o dobré vetranie svojho pracoviska.
- Odporúčame používať masku na ochranu dýchacích ciest s filtrom triedy P2.

Dodržiavajte aj predpisy vašej krajiny týkajúce sa spracovávaných materiálov.

##

Na uvedenie elektrického náradia do prevádzky najprv prstom posuňte blokovanie zapínania (5) nahor a potom stlačte zapínač/vypínač (6) a držte ho stlačený.

Na vypnutie elektrického náradia uvoľnite vypínač (6).

##

### Nastavenie počtu otáčok pomocou zapínača/vypínača

Otáčky zapnutého elektrického náradia môžete plynule regulovať tým, do akej miery stláčate zapínač/vypínač (6).

Mierny tlak na zapínač/vypínač (6) vyvolá nízke otáčky. Pri zvýšení tlaku sa otáčky zvýšia.

### Nastavenie počtu otáčok pomocou nastavovacieho kolieska predvoľby otáčok

Želané otáčky možno tiež prednastaviť pomocou nastavovacieho kolieska (4) (aj počas prevádzky).

Potrebné otáčky závisia od miešaného materiálu a pracovných podmienok.

##

Po stlačení zapínača/vypínača (6) elektronický pozvoľný rozbeh zvyšuje otáčky pomaly. Tým sa zabráni rozstrekovaniu miešaného materiálu.

##

Elektronika elektrického náradia udržiava otáčky miešacieho nástroja konštantné v širokom rozsahu zaťaženia v rámci nastaveného rozsahu. To zaručuje rovnomerný pracovný výkon.

##

Rýchle vypnutie (KickBack Control) poskytuje lepšiu kontrolu nad elektrickým náradím, čím zvyšuje ochranu používateľa v porovnaní s iným elektrickým náradím bez funkcie KickBack Control. Pri náhlej a nepredvídateľnej rotácii elektrického náradia okolo osi otáčania sa elektrické náradie vypne.

Rýchle vypnutie je signalizované červeným blikaním LED kontrolky pre KickBack Control (1) na elektrickom náradí.

Na opätovné uvedenie do prevádzky uvoľnite vypínač a znova ho stlačte.

- Ak je funkcia KickBack Control chybná, elektrické náradie sa nedá zapnúť. Opravu elektrického náradia zverte len kvalifikovanému odbornému personálu, ktorý používa len originálne náhradné diely.