# คำแนะนำสำหรับการกวนผสม

- หลีกเลี่ยงอย่าให้ของเหลวผสมสาดกระเด็น มิฉะนั้นท่านอาจลื่นไถลและสูญเสียการควบคุมเครื่องมือไฟฟ้า

- หลีกเลี่ยงการใช้เครื่องมือไฟฟ้าทำงานอย่างต่อเนื่องด้วยความเร็วลดลง มิฉะนั้นมอเตอร์เครื่องมือไฟฟ้าอาจร้อนเกินไป

- เก็บรักษาเครื่องมือไฟฟ้าในสถานที่ที่ปลอดภัย ตรวจสอบให้แน่ใจว่าเครื่องจะไม่ล้ม มิฉะนั้นเครื่อง‌อาจ‌ชำรุดได้

## การเลือกหัวตะกร้อ

เลือกหัวตะกร้อตามประเภทวัสดุที่จะกวนผสม

สำหรับของเหลวที่มีความหนืดต่ำ เช่น สีอิมัลชัน แลกเกอร์ กาว สารประกอบหล่อ ปูนเกราท์ ให้ใช้หัวตะกร้อที่มีเกลียวหมุนซ้าย หัวตะกร้อที่มีเกลียวหมุนซ้ายจะส่งวัสดุจากบนลงล่าง หัวตะกร้อจะถูกผลักขึ้น ของเหลวผสมที่มีความหนืดต่ำจะถูกกวนโดยสาดกระเด็นน้อย

สำหรับของเหลวที่มีความหนืดสูง เช่น ปูนฉาบผสมสำเร็จ คอนกรีต ซีเมนต์ ซีเมนต์ขัดหยาบ ฟิลเลอร์ อีพ็อกซีเรซิน ให้ใช้หัวตะกร้อที่มีเกลียวหมุนขวา หัวตะกร้อที่มีเกลียวหมุนขวาจะส่งวัสดุจากล่างขึ้นบน หัวตะกร้อทำงานในของเหลวผสม ของเหลวผสมที่มีความหนืดสูงจะผสมผสานกันอย่างลงตัวที่สุด

ขณะกวนผสม ให้เลื่อนเครื่องมือไฟฟ้าขึ้นและลง ทำความสะอาดหัวตะกร้อหลังใช้งานเสร็จ