# Sekoituskoneiden turvallisuusohjeet

- Pidä kiinni työkalun molemmista kädensijoista. Työkalun hallinnan menettäminen voi aiheuttaa tapaturmia.

- Varmista riittävän tehokas tuuletus, kun sekoitat palonarkoja materiaaleja, joista voi haihtua vaarallisia höyryjä. Muuten saatat hengittää materiaalista haihtuvia höyryjä tai sähkötyökalusta syntyvä kipinä voi sytyttää palonaran höyryn.

- Älä sekoita elintarvikkeita.Sähkötyökaluja ei ole tarkoitettu elintarvikkeiden käsittelyyn.

- Varmista, että sekoitusastia on tukevasti ja kunnolla paikallaan. Epävakaa astia saattaa siirtyä odottamatta paikaltaan.

- Noudata sekoitettavaa materiaalia koskevia ohjeita ja varoituksia.Sekoitettava materiaali voi olla terveydelle haitallista.

- Älä työnnä kättäsi tai muita esineitä sekoitusastiaan sekoitustyön aikana.Sekoitusvispilän koskettaminen voi johtaa vakaviin tapaturmiin.

- Käynnistä ja sammuta työkalu vain sekoitusastiassa. Sekoitusvispilä voi muuten taipua tai pyöriä hallitsemattomasti.

- Älä työstä räjähdysvaarallisia aineita (esim. herkästi syttyviä liuottimia). Sähkötyökalut muodostavat kipinöitä, jotka saattavat sytyttää palonarat höyryt.

- Noudata käyttöturvallisuustiedotteessa annettuja sekoitettavaa ainetta koskevia ohjeita ja varoituksia. Sekoitettava aine voi olla terveydelle haitallista.

- Älä käytä sähkötyökalua telineessä. Sähkötyökalua ei saa käyttää kiinteästi asennettuna.

- Akusta saattaa purkautua höyryä, jos akku vioittuu tai jos akkua käytetään epäasianmukaisesti. Akku saattaa syttyä palamaan tai räjähtää. Järjestä tehokas ilmanvaihto ja käänny lääkärin puoleen, jos havaitset ärsytystä. Höyry voi ärsyttää hengitysteitä.

- Älä avaa akkua äläkä tee siihen mitään muutoksia. Oikosulkuvaara.

- Terävät esineet (esimerkiksi naulat ja ruuvitaltat) tai kuoreen kohdistuvat iskut saattavat vaurioittaa akkua. Tämä voi johtaa akun oikosulkuun, tulipaloon, savuamiseen, räjähtämiseen tai ylikuumenemiseen.

- Käytä akkua vain sen valmistajan tuotteissa. Vain tällä tavalla saat estettyä akun vaarallisen ylikuormituksen.

| Suojaa akkua kuumuudelta, esimerkiksi pitkäaikaiselta auringonpaisteelta, tulelta, lialta, vedeltä ja kosteudelta. Räjähdys- ja oikosulkuvaara.