# Uzsākot lietošanu

Putekļi, piemēram, minerālvielu putekļi, var būt kaitīgi veselībai. Pieskaršanās šādiem putekļiem vai to ieelpošana var izraisīt alerģiskas reakcijas vai elpošanas ceļu saslimšanu elektroinstrumenta lietotājam vai darba vietai tuvumā esošajām personām.
Azbestu saturošus materiālus drīkst apstrādāt vienīgi personas ar īpašām profesionālām iemaņām.

- Darba vietai jābūt labi ventilējamai.
- Darba laikā ieteicams izmantot masku elpošanas ceļu aizsardzībai ar filtrēšanas klasi P2.

Ievērojiet jūsu valstī spēkā esošos priekšrakstus, kas attiecas uz apstrādājamo materiālu.

##

Lai uzsāktu elektroinstrumenta ekspluatāciju, vispirms pabīdiet ieslēdzēja/izslēdzēja atbloķēšanas pogu (5) ar pirkstu uz augšu, pēc tam nospiediet ieslēdzēju/izslēdzēju (6) un turiet to nospiestu.

Lai elektroinstrumentu izslēgtu, atlaidiet ieslēdzēju (6).

##

### Apgriezienu skaita regulēšana ar ieslēdzēju/izslēdzēju

Ieslēgta elektroinstrumenta griešanās ātrumu var laideni regulēt, mainot spiedienu uz ieslēdzēja/izslēdzēja (6) taustiņu.

Ja viegli nospiežat ieslēdzēju/izslēdzēju (6), darbvārpsta griežas ar nelielu ātrumu. Palielinot spiedienu, pieaug arī griešanās ātrums.

### Apgriezienu skaita regulēšana ar apgriezienu regulēšanas pirkstratu

Nepieciešamo apgriezienu skaitu var regulēt (arī darbības laikā) arī ar pirkstratu (4).

Nepieciešamais apgriezienu skaits ir atkarīgs no maisāmā materiāla un darba apstākļiem.

##

Elektroniskā laidenā palaišana lēnām palielina apgriezienu skaitu, ja tiek nospiests ieslēdzēja/izslēdzēja slēdzis (6). Tādējādi tiek novērsta maisāmā materiāla izšļakstīšana.

##

Elektroinstrumenta elektronika uztur maisītāja apgriezienu skaitu iestatītajā diapazonā; pieejams plašs slodzes diapazons. Tas palīdz nodrošināt vienmērīgu darba rezultātu.

##

Ātrās izslēgšanas funkcija jeb KickBack Control nodrošina labāku kontroli pār elektroinstrumentu un tādējādi arī labāku lietotāja aizsardzību, ja salīdzina ar elektroinstrumentiem bez KickBack Control funkcijas. Ja elektroinstruments pēkšņi neparedzēti pagriežas ap rotācijas asi, tas tiek izslēgts.

Nostrādājot ātrās izslēgšanās funkcijai, uz elektroinstrumenta sāk mirgot sarkans KickBack Control (1) LED indikators.

Lai no jauna ieslēgtu elektroinstrumentu, atlaidiet un no jauna nospiediet ieslēdzēju.

- Ja atsitiena kontroles funkcija KickBack Control ir bojāta, elektroinstrumentu vairs nevar ieslēgt. Uzticiet elektroinstrumenta remontu tikai kvalificētam speciālistam, kas izmanto tikai oriģinālās rezerves daļas.