# Uporaba

Prahovi, npr. mineralni prahovi, so lahko zdravju škodljivi. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Materiale z vsebnostjo azbesta smejo obdelovati le strokovnjaki.

- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovane materiale.

##

Za zagon električnega orodja najprej s prstom potisnite zaklep vklopa (5) navzgor, zatem pritisnite stikalo za vklop/izklop (6) in ga pridržite.

Za izklop električnega orodja izpustite stikalo za vklop/izklop (6).

##

### Nastavitev števila vrtljajev s stikalom za vklop/izklop

Število vrtljajev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (6).

Rahel pritisk na stikalo za vklop/izklop (6) sproži počasnejše vrtenje. Z vse močnejšim pritiskanjem stikala se število vrtljajev povečuje.

### Nastavitev števila vrtljajev s kolescem za izbiro števila vrtljajev

Želeno število vrtljajev lahko izberete tudi s kolescem za izbiro števila vrtljajev (4) (tudi med delovanjem).

Potrebno število vrtljajev je odvisno od materiala, ki ga želite mešati, in delovnih pogojev.

##

Elektronski mehki zagon počasi zviša število vrtljajev, ko pritisnete stikalo za vklop/izklop (6). S tem se prepreči brizganje materiala, ki ga mešate.

##

Elektronski sistem električnega orodja vzdržuje število vrtljajev mešala v širokem obremenitvenem razponu na konstantni ravni znotraj nastavljenega območja. S tem se zagotavlja enakomerno delovanje.

##

Funkcija hitrega izklopa (KickBack Control) nudi boljši nadzor nad električnim orodjem in izboljša varnost uporabnika v primerjavi z varnostjo pri uporabi električnih orodij brez funkcije KickBack Control. V primeru nenadnega in nepredvidenega zasuka električnega orodja okoli osi vrtenja se električno orodje izklopi.

Hitri izklop je prikazan z utripanjem rdeče LED-diode za funkcijo KickBack Control (1) na električnem orodju.

Za vnovični vklop izpustite stikalo za vklop/izklop in ga znova pritisnite.

- Če funkcija KickBack Control ne deluje, električnega orodja ni mogoče ponovno vklopiti. Vaše električno orodje naj popravlja samo kvalificirano strokovno osebje ob obvezni uporabi originalnih rezervnih delov.