# Kasutuselevõtt

Tolm, nt mineraalsete materjalide tolm võib olla terviseohtlik. Tolmuga kokkupuude ja tolmu sisse‌hingamine võib põhjustada seadme kasutajal või läheduses viibivatel inimestel allergilisi reaktsioone ja/või hingamisteede haigusi.
Asbesti sisaldavat materjali tohivad töödelda üksnes vastava ala asjatundjad.

- Tagage töökohas hea ventilatsioon.
- Soovitame kasutada hingamisteede kaitsemaski P2-klassi filtriga.

Järgige töödeldavate materjalide kohta kehtivaid riiklikke eeskirju.

##

Elektrilise tööriista kasutuselevõtuks lükake kõigepealt sisselülitustõkis (5) sõrmega üles, seejärel vajutage sisse-/väljalülitit (6) ning hoidke seda allavajutatud asendis.

Elektrilise tööriista väljalülitamiseks vabastage sisse-/väljalüliti (6).

##

### Pöörlemiskiiruse seadmine sisse-/väljalülitiga

Sisselülitatud elektrilise tööriista pöörlemiskiirust saate sujuvalt reguleerida vastavalt sellele, kui kaugele te sisse-/väljalülitit (6) alla vajutate.

Kerge surve sisse-/väljalülitile (6) annab väikese pöörlemiskiiruse. Surve suurendamisega suureneb ka pöörlemiskiirus.

### Pöörlemiskiiruse seadmine pöörlemiskiiruse eelvaliku seaderattaga

Soovitud pöörlemiskiirust saab lisaks seaderattaga (4) eelvalida (ka töö ajal).

Vajalik pöörlemiskiirus oleneb segatavast materjalist ja töötingimustest.

##

Elektrooniline sujuvkäivitus suurendab sisse-/väljalüliti (6) vajutamisel aeglaselt pöörlemiskiirust. Sellega välditakse segatava materjali pritsimist.

##

Elektrilise tööriista elektroonika hoiab segamisvispli pöörlemiskiiruse laias koormusvahemiku ulatuses seatud vahemikus konstantsena. See tagab ühtlase tööjõudluse.

##

Kiirväljalülitus (KickBack Control) tagab elektrilise tööriista üle parema kontrolli ja niiviisi kasutaja suurema ohutuse võrreldes tööriistadega, millel KickBack Control puudub. Elektrilise tööriista äkilisel ja ettenägematul pöörlema hakkamisel ümber pöördtelje lülitub elektriline tööriist välja.

Kiirväljalülitust näidatakse punaselt vilkuva KickBack Controli LEDiga (1) elektrilisel tööriistal.

Taaskasutuselevõtuks vabastage sisse-/väljalüliti ja käsitsege seda uuesti.

- Kui funktsioon KickBack Control on rikkis, ei saa elektrilist tööriista enam sisse lülitada. Laske elektrilist tööriista parandada üksnes volitatud spetsialistidel, kes kasutavad ainult originaalvaruosi.