# Paruošimas naudoti

Įvairių medžiagų, pvz. mineralų, dulkės gali būti kenksmingos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Medžiagas, kuriose yra as‌besto, leidžiama apdoroti tik specialistams.

- Pasirūpinkite geru darbo vietos vėdinimu.
- Rekomenduojama dėvėti kvėpavimo takų apsauginę kaukę su P2 klasės filtru.

Laikykitės jūsų šalyje galiojančių apdoro‌jamoms medžiagoms taikomų taisyklių.

##

Norėdami elektrinį įrankį įjungti, pirmiausia pirštu aukštyn pastumkite įjungimo blokatorių (5), o po to paspauskite įjungimo-išjungimo jungiklį (6) ir laikykite jį paspaustą.

Norėdami elektrinį įrankį išjungti, atleiskite įjungimo-išjungimo jungiklį (6).

##

### Sūkių skaičiaus nustatymas įjungimo-išjungimo jungikliu

Įjungto elektrinio įrankio sūkių skaičių tolygiai galite reguliuoti atitinkamai spausdami įjungimo-išjungimo jungiklį (6).

Lengvai spaudžiant įjungimo-išjungimo jungiklį (6), įrankis veikia mažais sūkiais. Daugiau nuspaudus jungiklį, sūkiai atitinkamai padidėja.

### Sūkių skaičiaus nustatymas išankstinio sūkių nustatymo reguliatoriaus ratuku

Pageidaujamą sūkių skaičių taip pat galima nustatyti reguliatoriaus ratuku (4) (net ir įrankiui veikiant).

Reikiamas sūkių skaičius priklauso nuo maišomos medžiagos ir darbo sąlygų.

##

Elektroninis švelnaus paleidimo įtaisas lėtai didina sūkių skaičių, kai yra spaudžiamas įjungimo-išjungimo jungiklis (6). Taip yra išvengiama medžiagos ištaškymo.

##

Elektrinio įrankio elektronika palaiko pastovų maišymo sraigto greitį plačiame apkrovos diapazone, neviršijant nustatyto diapazono.Tai užtikrina tolygų darbo našumą.

##

Greitojo atjungimo įtaisas („KickBack Control“) užtikrina geresnę elektrinio įrankio kontrolę ir tokiu būdu padidina dirbančiojo apsaugą nei dirbant su elektriniais įrankiais be „KickBack Control“. Staiga ir netikėtai pradėjus suktis elektriniam įrankiui apie sukimosi ašį, elektrinis įrankis išsijungia.

Apie greitą išjungimą praneša ant elektrinio įrankio mirksintis „Kickback Control“ šviesadiodis indikatorius (1).

Norėdami įrankį pakartotinai įjungti, įjungimo-išjungimo jungiklį atleiskite ir paspauskite iš naujo.

- Jei „KickBack Control“ funkcija pažeista, elektrinio įrankio nebus galima įjungti. Elektrinį įrankį turi remontuoti tik kvalifikuoti specialistai ir naudoti tik originalias atsargines dalis.