# Puštanje u rad

Prašina, npr. mineralna prašina, može biti štetna za zdravlje. Dodirivanje ili udisanje prašine može uzrokovati alergijske reakcije i/ili bolesti dišnih puteva korisnika električnog alata ili osoba koje se nalaze u blizini.
Materijal, koji sadrži azbest, smiju obrađivati samo stručne osobe.

- Pobrinite se za dobro prozračivanje radnoga mjesta.
- Preporučuje se nošenje zaštitne maske s klasom filtra P2.

Poštujte važeće propise u vašoj zemlji za materijale koje ćete obrađivati.

##

Za puštanje električnog alata u rad gurnite najprije blokadu uključivanja (5) prstom prema gore i zatim pritisnite prekidač za uključivanje/isključivanje (6) i držite pritisnut.

Za isključivanje električnog alata otpustite prekidač za uključivanje/isključivanje (6).

##

### Namještanje broja okretaja prekidačem za uključivanje/isključivanje

Broj okretaja uključenog električnog alata možete bezstupanjski regulirati ovisno o tome do kojeg stupnja ste pritisnuli prekidač za uključivanje/isključivanje (6).

Laganim pritiskom na prekidač za uključivanje/isključivanje (6) postiže se manji broj okretaja. Jačim pritiskom povećava se broj okretaja.

### Namještanje broja okretaja kotačićem za predbiranje broja okretaja

Kotačićem za predbiranje broja okretaja (4) možete prethodno odabrati željeni broj okretaja (čak i tijekom rada).

Potreban broj okretaja ovisi o smjesi i radnim uvjetima.

##

Elektronički meki start polako povećava broj okretaja kada pritisnete prekidač za uključivanje/isključivanje (6). Na taj način se sprječava prskanje smjese.

##

Elektronika električnog alata održava konstantnim broj okretaja košare za miješanje unutar namještenog raspona u širokom rasponu opterećenja. To jamči jednolični radni učinak.

##

Brzo isključivanje (KickBack Control) pruža bolju kontrolu nad električnim alatom i time povećava zaštitu korisnika, u usporedbi s električnim alatima bez funkcije KickBack Control. Električni alat će se isključiti u slučaju iznenadne i nepredvidive rotacije električnog alata oko osi vrtnje.

Brzo isključivanje prikazuje se crvenim treperenjem LED za KickBack Control (1) na električnom alatu.

Za ponovno puštanje u rad otpustite prekidač za uključi‌vanje/isključivanje i ponovno ga pritisnite.

- Ako je funkcija KickBack Control neispravna, električni alat se više neće moći uključiti. Popravak električnog alata prepustite samo kvalificiranom stručnom osoblju i samo s originalnim rezervnim dijelovima.