# Munkavégzési útmutató a keveréshez

- Kerülje el a keverésre kerülő anyag szétfröccsentését. Ellenkező esetben elcsúszhat és elvesztheti az uralmát az elektromos kéziszerszám felett.

- Kerülje el az elektromos kéziszerszám csökkentett fordulatszámmal való tartós üzemeltetését. Ellenkező esetben az elektromos kéziszerszám motorja túlhevülhet.

- Az elektromos kéziszerszámot biztonságos helyen tárolja. Gondoskodjon arról, hogy az ne dőlhessen fel. Ellenkező esetben az elektromos kéziszerszám megrongálódhat.

## Keverőkosár választása

A keverőkosarat a keverésre kerülő anyagtól függően kell megválasztani.

Alacsony viszkozitású anyagok, mint például diszperziós festék, lakk, ragasztó, kiöntő anyag, cementiszap keveréséhez használjon balcsavaros keverőkosarat. A balcsavaros keverőkosár az anyagot felülről lefelé továbbítja. A keverőkosarat az anyag felfelé mutató irányba nyomja. Az alacsony viszkozitású anyag gyakorlatilag fröccsenésmentesen kerül összekeverésre.

Magas viszkozitású anyagokhoz, mint például készvakolat, beton, cement, esztrich, spatulyázó massza, epoxidgyanta használjon jobbcsavaros keverőkosarat. A jobbcsavaros keverőkosár az anyagot alulról felfelé továbbítja. A keverőkosár lassan belemerül a keverésre kerülő anyagba. A magas viszkozitású anyag optimálisan összekeveredik.

A munka során mozgassa fel- és lefelé az elektromos kéziszerszámot. Használat után mindig tisztítsa meg a keverőkosarat.